नई दिल्ली। बहुजन समाज पार्टी से एक महत्वपूर्ण खबर है. बहुजन समाज पार्टी की बड़ी बैठक शनिवार 21 जुलाई को दिल्ली में होने जा रही है. इस बैठक में पार्टी के सभी अहम नेताओं को बुलाया गया है. बैठक में कई मुद्दों को लेकर महत्वपूर्ण फैसला होने की उम्मीद है. इस बैठक में गठबंधन को लेकर महत्वपूर्ण चर्चा होगी. पिछले दिनों में उत्तर प्रदेश में गठबंधन को लेकर बहुजन समाज पार्टी और समाजवादी पार्टी के बीच लगातार बैठकें हो रही हैं. इन बैठकों के बाद जो नतीजे निकले हैं, कल की बैठक में बसपा प्रमुख मायावती उस पर पार्टी के प्रमुख नेताओं से चर्चा करेंगी.